Freud ei olnud sel ajal  Tšehhoslovakkias eriti tuntud. Natside ajal olid kõik psühhoanalüütilised raamatud olnud keelatud. Pärast sõda oli riigis kolm aastat vabadust, mille kestel raamatud vähehaaval raamatukogudesse tagasi jõudsid, kuid siis tulid kommunistid ja Freud oli uuesti mustas nimekirjas. Kõik, mida ma Freudist teadsin, oli see, mida nad meile filosoofia tundides rääkisid: et ta oli "panseksualist", kes üritas seletada kõike, mida inimesed teevad, kui alla surutud seksuaalsust. Ma võtsin raamatu ja hakkasin seda tol õhtul lugema.  Olin nii lummatud, et ei suutnud magama minna. Ma lugesin kogu öö ja kahe päevaga langetasin otsuse saada psühhoanalüütikuks.